L 335/42
SK
Úradný vestník Európskej únie
29.12.2022
Článok 4
Urýchlenie postupu udeľovania povolení na inštaláciu solárnych zariadení
1.
Postup udeľovania povolení na inštaláciu solárnych zariadení a spoločne umiestnených zariadení na uskladňovanie energie, vrátane solárnych systémov integrovaných v budovách a solárnych zariadení na strechách budov, v existujúcich alebo budúcich umelých konštrukciách s výnimkou umelých vodných plôch nepresiahne tri mesiace za predpokladu, že primárnym cieľom takýchto konštrukcií nie je výroba elektriny zo slnečnej energie.
Odchylne od článku 4 ods.
2 smernice 2011/92/EÚ a bodu 3 písm.
a) a b) prílohy II, a to samostatne alebo v spojení s bodom 13 písm.
a) prílohy II k uvedenej smernici, takéto inštalácie solárnych zariadení sú v prípade potreby oslobodené od požiadavky, aby podliehali určeniu, či si projekt vyžaduje posúdenie vplyvov na životné prostredie, alebo od požiadavky vykonať osobitné posúdenie vplyvov na životné prostredie.
2.
Členské štáty môžu z ustanovení odseku 1 vyňať určité oblasti alebo konštrukcie z dôvodov ochrany kultúrneho alebo historického dedičstva alebo z dôvodov súvisiacich so záujmami obrany štátu alebo z bezpečnostných dôvodov.
3.
V prípade postupu udeľovania povolení na inštaláciu solárnych zariadení a to aj pre samospotrebiteľov energie z obnoviteľných zdrojov s výkonom 50 kW alebo menej má neposkytnutie odpovede zo strany príslušných orgánov alebo subjektov do jedného mesiaca od podania žiadosti za následok, že povolenie sa považuje za udelené, ak výkon solárneho zariadenia nepresahuje existujúcu kapacitu pripojenia do distribučnej sústavy.
4.
Ak uplatňovanie prahovej hodnoty uvedenej v odseku 3 tohto článku vedie k značnému administratívnemu zaťaženiu alebo obmedzeniam prevádzky elektrizačnej sústavy, členské štáty môžu uplatniť nižšiu prahovú hodnotu za predpokladu, že bude vyššia ako hodnota 10,8 kW.
5.
Všetky rozhodnutia vyplývajúce z postupov udeľovania povolení uvedených v odseku 1 tohto článku sa zverejňujú v súlade s existujúcimi povinnosťami.
Článok 5
Modernizácia elektrární na výrobu energie z obnoviteľných zdrojov
1.
Postup udeľovania povolení na projekty modernizácie zariadení vrátane povolení súvisiacich s modernizáciou zariadení potrebných na ich pripojenie do sústavy, ak má modernizácia za následok zvýšenie výkonu, nesmie presiahnuť šesť mesiacov, a to vrátane posúdení vplyvov na životné prostredie, ak ich príslušné právne predpisy vyžadujú.
2.
Ak výsledkom modernizácie nie je zvýšenie výkonu elektrárne na výrobu energie z obnoviteľných zdrojov o viac ako 15 % a bez toho, aby bola dotknutá potreba posúdiť akékoľvek potenciálne vplyvy na životné prostredie podľa odseku 3 tohto článku, povolenia na pripojenie do prenosovej alebo distribučnej sústavy sa príslušnému subjektu vydajú do troch mesiacov od podania žiadosti, pokiaľ neexistujú opodstatnené bezpečnostné obavy alebo technická nezlučiteľnosť s komponentmi systému.
3.
Ak modernizácia elektrárne na výrobu energie z obnoviteľných zdrojov alebo modernizácia súvisiacej sieťovej infraštruktúry, ktorá je potrebná na integráciu obnoviteľných zdrojov energie do elektrizačnej sústavy, podlieha určeniu, či si projekt vyžaduje postup posudzovania vplyvov na životné prostredie alebo posúdenie vplyvov na životné prostredie podľa článku 4 smernice 2011/92/EÚ, takéto predchádzajúce určenie a/alebo posúdenie vplyvov na životné prostredie sa obmedzí na potenciálne významné vplyvy vyplývajúce zo zmeny alebo rozšírenia v porovnaní s pôvodným projektom.